section_heading: GOŠK Dubrovnik
paragraph_text: U svojoj drugoj seniorskoj sezoni u GOŠK-u, momčad je loše započela sezonu. Nakon deset odigranih kola, bila je uvjerljivo na posljednjem mjestu. U tom periodu Lakić nije postigao niti jedan pogodak. No, to stanje nije dugo potrajalo. Pred kraj prvog dijela prvenstva, GOŠK je promijenio trenera. Bio je to početak pravog zaokreta. Momčad je počela nizati pobjede, a Srđan Lakić postao je igrač odluke. Do kraja sezone postigao je 14 pogodaka i bio jedan od ključnih igrača u očuvanju drugoligaškog statusa.